### Beslutningstema

I denne sag træffes beslutning om godkendelse af anlægsbevilling og frigivelse af rådighedsbeløb til etablering af et nyt formidlingscenter ved [adresse].

### Historik

I december 2024 blev det offentliggjort at Signe Bach og Katcha Kristensen donerer 44 mio. kr. til almene formål, som gør det muligt at opføre [adresse] på Rømø op i en international klasse.

Etablering af formidlingscentret har et samlet budget på 59 mio. kr. Udover donationen fra Møller Fonden bidrager Tønder Kommune og [adresse] med de resterende 15 mio. kr.

Kommunalbestyrelsen har med budgettet for 2026 afsat samlet 10,000 mio. kr., fordelt med 2,500 mio. kr. i 2026, 2,500 mio. kr. i 2027 og 5,000 mio. kr. i 2028. Derudover har kommunalbestyrelsen tidligere tilkendegivet at give en kommunegaranti på 5,000 mio. kr.

### Sagsfremstilling

[adresse] har i forbindelse med projektstart fremsendt en ansøgning, hvor de anmoder om udbetaling af tilskud på 2,500 mio. kr. til finansiering af udgifter til  rådgiverhonorar, arkitektkonkurrence m.m.

Tønnisgård oplyser, at udbetalinger fra A.P. Møller Fonden først kan finde sted, når udgifterne er afholdt.

### Økonomi

På investeringsoversigten er der afsat et rådighedsbeløb på 2,500 mio. kr. i 2026, 2,500 mio. kr. i 2027 og 5,000 mio. kr. i 2028

### Indstilling Vicekommunaldirektøren indstiller,

at der gives en anlægsbevilling og frigivelse af rådighedsbeløb på 2,500 mio. kr. til etablering af formidlingscenter ved [adresse], og
at indstillingen videresendes til Kommunalbestyrelsen.

**Beslutning Økonomiudvalget den 11. december 2025, pkt. 22:**

Indstillingen anbefales.

### Beslutning

Indstillingen godkendt.

Ragna Dam (T) deltog ikke i mødet.